kalixlouiis/myanmar-wikipedia-corpus huggingface dataset:
အမေရိကန်ပြည်ထောင်စု စစ်တက္ကသိုလ် () ကို အများစုကတော့ ဝက်စ်ပွိုင့် စစ်အကယ်ဒမီ (West Point Army Academy) လို့ အသိများကြပြီး အမေရိကန်ပြည်ထောင်စုတွင်သာမက ကမ္ဘာ့ထိပ်တန်း နံပါတ် ၁နေရာမှာ ရပ်တည်နေတဲ့ စစ်အကယ်ဒမီ သင်တန်းကျောင်းတစ်ခုပါ။
အမေရိကန်ပြည်ထောင်စု နယူးယောက်မြို့ မြောက်ဘက် ဝက်စ်ပွိုင့် (West Point) ဒေသ ဟတ်ဆန်မြစ်ကမ်း (Hudson River) တလျှောက် မိုင် ၅၀ခန့် ရှည်လျှားကျယ်ပြန့်တဲ့ နေရာတွင် တည်ရှိပါတယ်။
စတင် တည်ထောင်စဉ်က အမေရိကန်ပြည်ထောင်စု ဝက်စ်ပွိုင့် စစ်အကယ်ဒမီ (West Point the United States Military Academy) လို့ အမည်ပေးခဲ့သော်လည်း ယခုအခါမှာတော့ ဝက်စ်ပွိုင့် စစ်အကယ်ဒမီလို့ပဲ အလွယ်သတ်မှတ်ခေါ်ဝေါ်နေကြခြင်းပါ။
ဖွဲ့စည်းပုံနှင့် ကျောင်းပရဝဏ်ဗိသုကာဆိုင်ရာ ဝက်စ်ပွိုင့်တွင် ရှိသော အဓိကပရဝုဏ်များအားလုံးဟာ နော်မန်စတိုင်လ် အဆောက်အဦးများဖြစ်ကာ မီးခိုးရောင်နဲ့ အနက်ရောင်ရှိတဲ့ ကျောက်တုံးကြီးများနဲ့ တည်ဆောက်ထားပါတယ်။
အဆိုပါ ကျောင်းပရဝုဏ်များဟာ အမေရိကန် ပြည်ထောင်စုသို့ အလည်လာရောက်ကြသော ကမ္ဘာလှည့်ခရီးသွားများကို အထူးဆွဲဆောင်လျက် ရှိကာ ကမ္ဘာလှည့် ခရီးသွားများ အလာရောက်ဆုံးနေရာလည်းဖြစ်ပါတယ်။
အမေရိကန်ပြည်ထောင်စု စစ်သမိုင်းပြတိုက်ဟာလည်း ဝက်စ်ပွိုင့်မှာ တည်ရှိတာကြောင့် ကမ္ဘာလှည့်ခရီးသွားများ လေ့လာနိုင်ရန် ဖွင့်လှစ်ထားပါတယ်။
ဝက်စ်ပွိုင့်ကို တက်ရောက်ခွင့်ရရှိသူကတော့ ၂မျိုးရှိပါတယ်။
ပထမတစ်မျိုးကတော့ အမေရိကန်စစ်တပ်မှ အမည်ပေး တင်သွင်းလိုက်တဲ့ အရာရှိလောင်းများဖြစ်ပြီး ဒုတိယတစ်မျိုးကတော့ အမေရိကန်ပြည်ထောင်စုရှိ ပြည်နယ်အစိုးရအဖွဲ့မှ အမည်စာရင်းတင်သွင်းတဲ့ အရာရှိလောင်းများကို နှစ်စဉ်လက်ခံလေ့ရှိတဲ့အပြင် အမေရိကန်သမ္မတနှင့် ဒုတိယသမ္မတတို့မှ သီးသန့်အမည်စာရင်းတင်သွင်းတဲ့ အရာရှိများကို သင်တန်းသားအဖြစ် လက်ခံလေ့ရှိပါတယ်။
ဝက်စ်ပွိုင့်ဟာ နှစ်စဉ်အရာရှိလောင်း ၁ထောင့်၃ရာကို လက်ခံလေ့ရှိကာ ၁ထောင်ခန့်ကို ဘွဲ့ပေးအပ်လျက် ရှိပါတယ်။
ဝက်စ်ပွိုင့်မှာ သင်ကြားတဲ့ ပရိုဂရမ်တွေကတော့ သိပ္ပံဘွဲ့၊ စစ်ရေးခေါင်းဆောင်မှု၊ အားကစား စတဲ့ ပရိုဂရမ်တွေပဲ ဖြစ်ပါတယ်။
သင်တန်းသားအရာရှိလောင်းများဟာ စစ်ရေး၊ ကိုယ်ကာယနှင့် စာပေတို့မှာ သတ်မှတ်အရည်အချင်းများကို ပြည့်မီမှ ဘွဲ့ပေးအပ်လေ့ရှိပါတယ်။
နိုင်ငံခြားတိုင်းပြည်များမှ စစ်ဘက်အရာရှိများကိုလည်း တက်ရောက်ခွင့်ပေးထားပြီး သက်ဆိုင်ရာ နိုင်ငံမှ အမည်စာရင်းတင်သွင်းသူများကို စိစစ်လက်ခံလေ့ရှိပါတယ်။
သို့သော်လည်း လက်ခံတဲ့ နိုင်ငံခြားမှ စစ်ဘက်အရာရှိ ဦးရေကတော့ အလွန်နည်းလွန်းပါတယ်။
ဝက်စ်ပွိုင့်တွင် အမျိုးသားအရာရှိလောင်း ၁၅ဦးနှင့် အမျိုးသမီးအရာရှိလောင်း ၉ဦးတို့ကို အဖွဲ့တစ်ဖွဲ့ ဖွဲ့ထားပြီး ထိုအဖွဲ့တွေဟာ အပတ်တိုင်းမှာ အားကစားပြိုင်ပွဲများ၊ စစ်ရေးလေ့ကျင့်ခန်းပြိုင်ပွဲများကို ယှဉ်ပြိုင်ရလေ့ရှိပြီး အပတ်စဉ်ရမှတ်များဟာ ဘွဲ့ရရှိဖို့အတွက် များစွာအထောက်အပံ့ ဖြစ်စေပါတယ်။
သမိုင်းကြောင်း ဝက်စ်ပွိုင့်ရဲ့ သမိုင်းကြောင်းကတော့ ၁၇၇၈ ခုနှစ်မှာ ဗြိတိသျှကြည်းတပ်ဟာ ဝက်စ်ပွိုင့်ဒေသကို သိမ်းပိုက်ပြီးတဲ့နောက်မှာ ကြည်းတပ် တပ်ဖွဲ့အင်အားတောင့်တင်းဖို့ရန်အတွက် စစ်လေ့ကျင့်ရေးစခန်းကို တည်ဆောက် ခဲ့ခြင်းပါ။
ဗြိတိသျှတော်ဝင်ရေတပ်ဟာ ဟတ်ဆန် မြစ်မှ တဆင့် ကမ်းကပ်နိုင်တာကြောင့် မြစ်ကမ်းဘေး အင်္ဂလိပ် အက္ခရာ အက်စ် (S) ပုံသဏ္ဍန်ဖြစ်နေတဲ့ ကုန်းမြေပေါ်မှာ ဗြိတိသျှအခြေစိုက်စစ်စခန်းကိုပါ တည်ဆောက်ခဲ့ပါတယ်။
လွတ်လပ်ရေးရပြီးနောက်မှာ ဝက်စ်ပွိုင့်မှာပဲ အမေရိကန်ပြည်ထောင်စုကို ကာကွယ်တဲ့ စစ်အရာရှိများ မွေးထုတ်ပေးရန် အတွက် စစ်သင်တန်းကျောင်းကို ဆက်လက်ထားရှိခဲ့ပြီး ထိုစဉ်ကတည်းက အရာရှိလောင်းများဟာ စစ်ရေးအပြင် စစ်မြေပြင်အင်ဂျင်နီယာ ဘာသာရပ်များကိုပါ လေ့လာခဲ့ရပါတယ်။
အမေရိကန်သမ္မတ သောမက်စ် ဂျက်ဖာဆန် လက်ထပ်မှာ ဝက်စ်ပွိုင့်ကို အမေရိကန်နိုင်ငံရဲ့ အကြီးမားဆုံးသော စစ်အကယ်ဒမီအဖြစ်သတ်မှတ်ခဲ့ပြီး အမေရိကန်သမ္မတမှ တိုက်ရိုက်ကွပ်ကဲခြင်းကို ပြုလုပ်ခဲ့ပါတယ်။
ဂျိုနသန် ဝီလီယမ် (Jonathan Williams) ကို ပထမဦးဆုံး စစ်ဦးစီးချုပ်အဖြစ်ခန့်အပ်ခဲ့ခြင်းပါ။
၁၈၁၂ခုနှစ်မှာ အမေရိကန် ကွန်ဂရက်မှလည်း စစ်အကယ်ဒမီတည်ထောင်နိုင်ခွင့်အတွက် Military Peace Establishment Act of 1802 ကို အတည်ပြုပြဋ္ဌာန်းခဲ့ပြီး သမ္မတမှ လက်မှတ်ရေးထိုး အတည်ပြုခဲ့ပါတယ်။
McDonald (2004), p. 184 အဆိုပါနှစ်မှာပဲ ဂျိုးဇက် ဂါဒနာ ဆွဇ် (Joseph Gardner Swift) ကို ပထမဦးဆုံး ဘွဲ့ပေးအပ်ခဲ့ကာ စစ်အရာရှိအဖြစ် အသိအမှတ်ပြုခဲ့ပါတယ်။
သူဟာ ၁၈၁၂ခုနှစ်မှ ၁၈၁၄ ခုနှစ်အထိ ဝက်စ်ပွိုင့်ရဲ့ စစ်ဦးစီးချုပ်အဖြစ် တာဝန်ထမ်းဆောင်ခဲ့ပါတယ်။
၁၉၇၅ခုနှစ်မှာတော့ အမေရိကန် ကွန်ဂရက်မှနေပြီး အမျိုးသမီးစစ်အရာရှိများကိုပါ ဝက်စ်ပွိုင့်မှ လေ့ကျင့်သင်ကြားပေးရန် လိုအပ်တယ်လို့ ဆုံးဖြတ်ချက်ချပြီးနောက် ၁၉၇၆ခုနှစ်မှ စတင်ကာ အမျိုးသမီးစစ်အရာရှိများကို လက်ခံခဲ့ပါတယ်။
ပထမဦးဆုံး အမျိုးသမီးအရာရှိ ၁၁၉ဦးကို လက်ခံခဲ့ပြီး နှစ်စဉ် အမျိုးသမီး ၁၅ရာခိုင်နှုန်းကို လက်ခံခဲ့ပါတယ်။
၁၉၈၉ ခုနှစ်မှာ ဝက်စ်ပွိုင့်ကျောင်းဆင်း အမျိုးသမီးအရာရှိတစ်ဦးဖြစ်တဲ့ ကယ်လ်စတင် ဘေကာ (Kristin Bak) ဟာ အမေရိကန်စစ်တပ်ရဲ့ ပထမဦးဆုံး အမျိုးသမီး ဗိုလ်မှူးဖြစ်လာခဲ့ပါတယ်။
လက်ရှိမှာတော့ ဝက်ပွိုင့်ရဲ့ စစ်ဦးစီးချုပ်တာဝန်ကို ကြယ်သုံးပွင့်အဆင့်ရှိတဲ့ ဗိုလ်ချုပ်ကြီးက တာဝန်ယူစီမံခန့်ခွဲနေပါတယ်။
ဒုတိယဗိုလ်ချုပ်ကြီးအဆင့်ရှိသူနှစ်ဦးက စစ်ရေးဘုတ်အဖွဲ့ဦးစီးနှင့် စာပေဘုတ်အဖွဲ့ဦးစီးဆိုပြီး နှစ်ပိုင်းတာဝန်ယူ စီမံခန့်ခွဲမှုတွေ ရှိနေခြင်းပါ။
ဝက်စ်ပွိုင့်မှာ သင်ကြားရေးအတွက် ဘာသာရပ်ဆိုင်ရာဌာန ၁၃ဌာန ရှိပြီး ပါမေက္ခ ဌာနမှူး များက သက်ဆိုင်ရာ ဘာသာရပ်အတွက် သင်ကြားရေးတာဝန်များကို စီမံခန့်ခွဲနေခြင်းပါ။
အကယ်ဒမီ ဝင်ခွင့် ဝက်စ်ပွိုင့်တွင် တက်ရောက်လိုတဲ့ သင်တန်းသားများဟာ အသက် ၁၇နှစ်မှ ၂၃နှစ်အတွင်း ရှိတဲ့ အိမ်ထောင်မရှိသူ၊ သားသမီးအထောက်အပံ့ပေးရန် မရှိသူဖြစ်ရမဲ့အပြင် အထက်တန်းအောင်မြင်သူ (သို့မဟုတ်) ကောလိပ်မှ ဒီဂရီရရှိပြီးသူ၊ ကိုယ်ခန္ဓာကျန်းမာသန်စွမ်းသူဖြစ်ရပါမယ်။
နှစ်စဉ် နိုင်ငံခြားတိုင်းပြည်မှ သင်တန်းသား ၆၀ကို လက်ခံလေ့ရှိပါတယ်။
ဒါ့အပြင် သင်တန်းသားအဖြစ်တက်ရောက်ရန်အတွက် သက်ဆိုင်ရာတပ်မှလည်းကောင်း၊ ပြည်နယ်အစိုးရမှ သော်လည်းကောင်း၊ အမေရိကန်သမ္မတနှင့် ဒုတိယသမ္မတတို့မှလည်း ထောက်ခံချက် ပါဝင်ရမဲ့အပြင် အထက်တန်းရမှတ် (သို့မဟုတ်) ကောလိပ်မှ ရမှတ်မူရင်းအပြင် ဝက်စ်ပွိုင့်သို့ တက်ရောက်လိုတဲ့ သင်တန်းသားကိုယ်တိုင် ရေးသားထားသော ရည်မှန်းချက်စာမူတို့ ပါဝင်ရမှာပါ။
တက်ရောက်ဖို့အတွက် သက်ဆိုင်ရာများမှ အမည်တင်သွင်း ခံရသူများဟာ ပထမဦးဆုံး ကိုယ်ခန္ဓာကျန်းမာမှု စစ်ဆေးရေးစာမေးပွဲကို ဖြေဆိုရပါတယ်။
အဆိုပါ စာမေးပွဲကိုကျော်ဖြတ်နိုင်မှသာလျှင် ဝက်စ်ပွိုင့်ရဲ့ သင်တန်းသားအဖြစ် လက်ခံပြီး ပါစင်နယ် အင်တာဗျူးကို ဖြေဆိုရပါတယ်။
သင်တန်းသားများဟာ သင်တန်းကာလ ၄နှစ်ကို ဖြတ်ကျော်ရလေ့ ရှိပါတယ်။
သင်တန်းကာလမှာ သင်တန်းသားများဟာ ဝက်စ်ပွိုင့်မှ သတ်မှတ်ထားသော ဘာသာရပ်အားလုံးကို ရွေးချယ်ပိုင်ခွင့်မရှိ သင်ကြားရပါတယ်။
စာမေးပွဲအောင်မှတ်ကတော့ စစ်ရေးလေ့ကျင့်ရေးတွင် ၇၅ ရာခိုင်နှုန်းဖြစ်ပြီး စာပေဆိုင်ရာ ဘာသာရပ်များကတော့ ၂၅ ရာခိုင်နှုန်းရှိပါတယ်။
ဒါ့အပြင်သင်တန်းသားများရဲ့ ပါဖောမန့်များကိုလည်း အောင်မှတ်အဖြစ်နဲ့ သတ်မှတ်ရာမှာ academic performance အနေနဲ့ ၅၅%၊ military leadership performance ၃၀%၊ ကိုယ်ခန္ဓာကြံ့ခိုင်မှုနှင့် အားကစားအတွက် ၁၅% သတ်မှတ်ထားပါတယ်။
စာပေသင်ကြားနည်း စနစ် ဝက်စ်ပွိုင့်ရဲ့ စာပေသင်ကြားနည်းစနစ်ကတော့ သက်ဆိုင်ရာနည်းပြက ပို့ချမှုတွေပြုလုပ်ပြီး တပတ်ကြာမှာ အဆိုင်းမန့်တင်ရလေ့ရှိကာ မိမိရဲ့ အဆိုင်းမန့်နဲ့ပတ်သက်ပြီး သင်တန်းသားကိုယ်တိုင်က ရှင်းလင်းတင်ပြမှုတွေပြုလုပ် ပြီးနောက် သက်ဆိုင်ရာနည်းပြက အမှတ်ပေးတဲ့ စနစ်ပါ။
သင်ကြားရေးကာလကတော့ စာသင်နှစ် တစ်နှစ်မှာ စီမစ်စတာ (semester) ၂ခုရှိပြီး စာပေလေ့လာမှုမှာတော့ သတ်မှတ်ထားတဲ့ ဘာသာရပ်များကို စီမစ်စတာတိုင်းမှာ လေ့လာရပါတယ်။
လေ့လာရတဲ့ ဘာသာရပ်တွေကတော့ သင်္ချာ၊ သတင်းနဲ့ နည်းပညာ၊ ဓာတုဗေဒ၊ ရူပဗေဒ၊ အင်ဂျင်နီယာဘာသာ၊ သမိုင်း၊ ပထဝီ၊ ဒဿနိကဗေဒ၊ ခေါင်းဆောင်မှုပညာနဲ့ အထွေထွေ စိတ်ပညာ၊ အင်္ဂလိပ်စာ ဘာသာစကားနှင့် စာပေ၊ နိုင်ငံရေးသိပ္ပံ၊ နိုင်ငံတကာလေ့လာရေး၊ စီပွားရေး၊ ဖွဲ့စည်းပုံဥပဒေ စတဲ့ ဘာသာရပ်များကို သင်တန်းနှစ်အလိုက် သင်ကြားရသော်လည်း ပေးအပ်တဲ့ဘွဲ့ကတော့ သိပ္ပံဒီဂရီဘွဲ့ဖြစ်ပါတယ်။
စစ်ရေးလေ့ကျင့်ရေးမှာတော့ သင်တန်းနှစ်အလိုက် ဦးစီးကြီးကြပ်ရလေ့ရှိပါတယ်။
ပထမနှစ်သင်တန်းသားများကို စတုထ္တနှစ် သင်တန်းသားများက ဦးစီးကြီးကြပ်ရလေ့ရှိကာ တိုက်ပွဲဝင်လေ့ကျင့်ခန်းများကို စာသင်နှစ်ပြီးဆုံးတိုင်းမှာ လေ့ကျင့်ရခြင်းပါ။
အဆိုပါ လေ့ကျင့်ရေးကာလမှာ တစ်လကြာမြင့်ပြီး စစ်မြေပြင်တိုက်ပွဲဝင်သကဲ့သို့ လေ့ကျင့်ရလေ့ရှိပါတယ်။
ကိုယ်ကျင့်တရားနဲ့ ပတ်သက်လို့ ဝက်စ်ပွိုင့်ဟာ သင်တန်းသားတိုင်းကို လေ့ကျင့်သင်ကြားပေးသလို လက်တွေ့ လုပ်ဆောင်မှုအတွက်လည်း ဂုဏ်ထူးဆောင်ဘွဲ့ပေးအပ်လေ့ရှိပါတယ်။
စစ်သည်တော် ကျင့်ဝတ်မှာ ကိုယ်ကျင့်တရား ကောင်းမွန်ခြင်းဟာ ထိပ်ဆုံးနေရာမှာရှိတယ်လို့ ဝက်စ်ပွိုင့်သင်တန်းသားများ ခံယူတတ်အောင်လေ့ကျင့်ပေးထားပါတယ်။
ဝက်စ်ပွိုင့်ရဲ့ ဆောင်ပုဒ်ကတော့ Duty, Honor, Country ဖြစ်ကာ အဆိုပါ အချက်များကို ကိုယ်ကျင့်တရား ကောင်းမွန်သူသာ တာဝန်ကျေပွန်မယ်လို့ ခံယူထားကြပါတယ်။
ထူးခြားမှု နှင့် အခြား သိမှတ်ဖွယ်ရာများ ဝက်စ်ပွိုင့်ရဲ့ ထူးခြားမှုကတော့ သင်တန်းကာလမှာ စီနီယာ၊ ဂျူနီယာ အုပ်ချုပ်မှုစနစ် လုံးဝမရှိပါဘူး။
သင်တန်းခေါင်းဆောင်ကို မဲစနစ်နဲ့ ရွေးချယ်ရပါတယ်။
သင်တန်းခေါင်းဆောင်မှတဆင့် သင်တန်းသားများအတွက် နှစ်အလိုက် အဖွဲ့ခေါင်းဆောင်များကို ပြန်လည်ရွေးချယ်ပါတယ်။
အိပ်ဆောင်တစ်ခုလျှင် သင်တန်းသား ၃ဦး နေထိုင်ရကာ သင်တန်းနှစ်ကိုတော့ ခွဲခြားထားခြင်းမရှိပါဘူး။
သင်တန်းသားအားလုံးဟာ ဝါရှင်တန်ဟောလ် (Washington Hall) တွင် နံနက်စာ၊ နေ့လယ်စာ၊ ညစာများကို အတူတကွစားသောက်ရပြီး အဆိုပါခန်းမတွင် တွေ့ဆုံပွဲ၊ နှုတ်ဆက်ပွဲစသဖြင့် ပွဲများကိုလည်း ကျင်းပလေ့ရှိပါတယ်။
ဝက်စ်ပွိုင့်မှ သင်တန်းသားများကို အထူးလေ့ကျင့်ပေးတာကတော့ ခေါင်းဆောင်နိုင်မှု အတတ်ပညာဖြစ်ကာ ကိုယ့်ပတ်ဝန်းကျင်နဲ့ သဟဇာတဖြစ်အောင် နေထိုင်တတ်ရန် အထူးလေ့ကျင့်ပျိုးထောင်ပေးနေခြင်းပါ။
ဝက်စ်ပွိုင့်တွင် သင်တန်းတက်ရောက်နေစဉ်ကာလအတွင်း နေစရိတ်၊ စားစရိတ် ကုန်ကျမှုအားလုံးကို အမေရိကန်တပ်မတော်မှ တာဝန်ယူပေးကာ သင်တန်းသားများအနေနဲ့ သင်တန်းကာလ ၄နှစ်ပြီးဆုံးတဲ့အခါမှာ ဒုတိယဗိုလ်အဖြစ် အမေရိကန်တပ်မတော်မှ ခန့်အပ်ပါတယ်။
ဒါ့အပြင် အမေရိကန်တပ်မတော်တွင် စစ်ရေးကာလ ၅နှစ်၊ စစ်ရုံးတာဝန်ထမ်းဆောင်ခြင်း ၃နှစ် အနည်းဆုံးတာဝန်ထမ်းဆောင်ရပါတယ်။
သင်တန်းတွင် စာပေထူးချွန်ဆု၊ စစ်ရေးထူးချွန်၊ ခေါင်းဆောင်မှု ထူးချွန်ဆု စသဖြင့် နှစ်စဉ် သင်တန်းသားများကို ပေးအပ်လေ့ရှိပြီး အမေရိကန်သမ္မတ ကိုယ်တိုင် ချီးမြှင့်လေ့ရှိပါတယ်။
မိုရီဆာကီဝင်း (၂၀ ဩဂုတ် ၁၉၉၀ ဖွား)သည် ဂျပန်အဆိုတော်နှင့် သရုပ်ဆောင် ဖြစ်ပြီး၊ PrizmaX တေးဂီတအဖွဲ့၏ အဖွဲ့ဝင်လည်း ဖြစ်သည်။
မြန်မာလူမျိုး ဖြစ်သည်။
စတားဒပ် ပရိုမိုးရှင်း အနုပညာတွင် အဆင့် တစ်ထဲ ဝင်သည်။
ကိုယ်ရေးအကျဉ်း အလယ်တန်းဒုတိယနှစ်တွင် လူတွေ့ ရွေးချယ်‌ခြင်း ခံရပြီး၊ စတားဒပ် ပရိုမိုးရှင်းနှင့် စာချုပ် ချုပ်ခဲ့သည်။
၂၀၀၈ ခုနှစ်၌ PrizmaX တွင် ပါဝင်သည်။
လှုပ်ရှားမှုများ၊ ‌ဖျော်ဖြေပွဲများ စသည်တို့တွင် ပါဝင်ခဲ့သည်နှင့် တစ်ချိန်တည်း၌ သရုပ်ဆောင် အနေနှင့်လည်း ပွဲဦးထွက်ခြင်း ပြုလုပ်ခဲ့သည်။
၂၀၁၀ ဩဂုတ်၌ ရှီမာဒ တုဘဆာမှ လွဲ၍ အခြား PrizmaX အဖွဲ့ဝင်များနှင့် အတူ NAKED BOYZ အဖွဲ့ဝင် ဖြစ်လာပြီးနောက် ထိုနှစ်ကုန်တွင် နုတ်ထွက်လိုက်သည်။
၂၀၁၂ ၌ ယုတာကာ အိုဇကီ အမှတ်တရ ရုပ်ရှင် ဖြစ်သော "ရှယ်ရီ" တွင် ပထမဆုံး သရုပ်ဆောင်သည်။
၂၀၁၄ ၌ စတင် ပြသသည်။
၂၀၁၃ မတ်လ၌ PrizmaX အဖွဲ့နှင့်အတူ ဆင်ဂယ် "Mysterious Eyes/Go!" ဖြင့် စီဒီခွေ ပွဲဦးထွက်လာသည်။
ဒုတိယ တေးအယ်လဘမ် "Ready" တွင်မူ မိုရီဆာကီက သီချင်း ရေးစပ်ထားသည်။
၂၀၁၅ ဧပြီ၌ အက်ဖ်အမ် ယိုကိုဟာမားတွင် ရေဒီယို ပင်တိုင် တင်ဆက်သူ လုပ်သည်။
၂၀၁၆ ဇွန်လ၌ စတီဗင် စပီးဘာ့ဂ် ကြီးကြပ် ရိုက်ကူးမည့် ရုပ်ရှင်ကားသစ် "ရယ်ဒီ ပလေယာ ဝမ်း" တွင် အဓိက မင်းသားအဖြစ် ရွေးချယ်ခြင်း ခံရပြီး၊ ဟောလိဝုဒ်တွင် ဦးစွာ ပွဲထွက်ခြင်း ဖြစ်သည်။
သို့ကြောင့် ပရိဇမာ အိက်စ် အဖွဲ့အနေနှင့် လှုပ်ရှားမှုကို ခေတ္တ ရပ်တန့်ထားသည်။
ထိုကြားတွင် သီဆိုမှုအပိုင်း၊ နောက် မိမိ တာဝန်ယူထားသော ရေဒီယို အစီအစဉ်ကို တစ်ဖွဲ့တည်းသား ဖြစ်သူ ခုရိုကာဝ တင်မ်က အစားထိုး လုပ်ကိုင်ပေးသည်။
အဆိုပါ ရိုက်ကူးရေး ပြီးဆုံးသော်၊ ပရိဇမာ အိက်စ် အနေနှင့် လှုပ်ရှားမှုများ ပြန်လည် စတင်ခဲ့သည်။
၂၀၁၇ ခုနှစ်တွင် ဒါရိုက်တာကြည်ဖြူသျှင် ရိုက်ကူးသော ဂျပန် မြန်မာ ချစ်ကြည်ရေး ဇာတ်ကား ဇာတိမြေတွင် အဓိက ဇာတ်ကောင်အဖြစ် ပါဝင်ရိုက်ကူးခဲ့သည်။
၂၀၁၇ခုနှစ် အောက်တိုဘာလတွင် မြန်မာ ရေဒီယို Shwe FM မှ ချီးမြှင့်ပေးအပ်သော "မြန်မာပရိသတ်ချစ်ခင်မှုအများဆုံးရရှိသော ကမ္ဘာကျော်အနုပညာရှင်ဆု" ကိုလက်ခံရရှိခဲ့သည်။
ကိုးကား ပြင်ပလင့် スターダストプロモーションによるプロフィール PrizmaX オフィシャルブログ「PrizmaX A GOGO」 Category:၁၉၉၀ မွေးဖွားသူများ Category:သက်ရှိထင်ရှားပုဂ္ဂိုလ်များ Category:မြန်မာ အမျိုးသား အဆိုတော်များ Category:မြန်မာ အမျိုးသား ရုပ်ရှင်သရုပ်ဆောင်များ Category:ဂျပန် အမျိုးသား အဆိုတော်များ Category:ဂျပန် အမျိုးသား သရုပ်ဆောင်များ။
အစိုရစက်မှုလက်မှုသိပ္ပံ (မော်လမြိုင်) သည် မော်လမြိုင်မြို့တွင် တည်ရှိပြီး မွန်ပြည်နယ်၏ တစ်ခုတည်းသော စက်မှုလက်မှုသိပ္ပံဖြစ်သည်။
မြန်မာနိုင်ငံ ရှိ အစိုးရစက်မှုလက်မှုသိပ္ပံ ၂၂ခုတွင် တစ်ခုအပါအဝင်ဖြစ်သည်။
ထိုသိပ္ပံသည် နည်းပညာဒီပလိုမာကိုသာ ချီးမြှင့်နိုင်သည်။
သမိုင်းကြောင်း အစိုးရစက်မှုလက်မှုသိပ္ပံ(မော်လမြိုင်)ကို ၁၉၈၂ ခုနှစ်က စတင်တည်ထောင်ခဲ့ပြီး နောက်ပိုင်းတွင် အစိုးရနည်းပညာကောလိပ်(မော်လမြိုင်)၊ နည်းပညာတက္ကသိုလ်(မော်လမြိုင်) အဖြစ် အဆင့်ဆင့်ပြောင်းလဲခဲ့သည်။
ထိုအချိန်တည်းက အစိုးရစက်မှုလက်မှုသိပ္ပံအမည်မှာ ကွယ်ပျောက်ခဲ့ပြီး ၂၀၁၅ ဇန်နဝါရီလ ၂၆ရက်နေ့တွင် အစိုးရစက်မှုလက်မှုသိပ္ပံ(မော်လမြိုင်) အဖြစ် အသစ်ပြန်လည်တည်ထောင်ခဲ့သည်။
အစိုးရစက်မှုလက်မှုသိပ္ပံ(မော်လမြိုင်)၏ ပထမဆုံးကျောင်းအုပ်ကြီးမှာ ဦးအောင်မိုးဖြစ်သည်။
တည်နေရာ ဤသိပ္ပံသည် မော်လမြိုင်မြို့ စက်မှုဇုန်တွင် တည်ရှိပြီး ယခင် ကွန်ပျူတာတက္ကသိုလ်(မော်လမြိုင်) နေရာတွင် တည်ဆောက်ထားသည်။
သင်ကြားရေးဌာနများ မြို့ပြအင်ဂျင်နီယာဌာန အီလက်ထရွန်းနစ်နှင့် ဆက်သွယ်ရေးအင်ဂျင်နီယာဌာန လျှပ်စစ်စွမ်းအားအင်ဂျင်နီယာဌာန စက်မှုအင်ဂျင်နီယာဌာန ဘွဲ့ဒီဂရီများ ဘွဲ့ကြိုသင်တန်း ဘွဲ့ဒီဂရီ သင်တန်းကာလ မြို့ပြအင်ဂျင်နီယာဒီပလိုမာ A.G.T.I. (Civil) ၃ နှစ် အီလက်ထရွန်းနစ်နှင့် ဆက်သွယ်ရေးအင်ဂျင်နီယာဒီပလိုမာ A.G.T.I. (EC) ၃ နှစ် လျှပ်စစ်စွမ်းအားအင်ဂျင်နီယာဒီပလိုမာ A.G.T.I. (EP) ၃ နှစ် စက်မှုအင်ဂျင်နီယာဒီပလိုမာ A.G.T.I. (ME) ၃ နှစ် အသင်းအဖွဲ့များ ကျောင်းသားများသမဂ္ဂ အစိုးရစက်မှုလက်မှုသိပ္ပံ(မော်လမြိုင်) ကျောင်းသားများသမဂ္ဂကို ဇူလိုင်လ (၁၀)ရက်၊ ၂၀၁၈ခုနှစ်တွင် ဖွဲ့စည်းခွင့်ပေးခဲ့ပြီး ဇူလိုင်လ (၁၃)ရက်၊ ၂၀၁၈ခုနှစ်တွင် စတင်ဖွဲ့စည်းခဲ့သည်။
သမဂ္ဂရွေးကောက်ပွဲကို လျှို့ဝှက်ဆန္ဒမဲစနစ်ဖြင့် တစ်ကျောင်းလုံးမှဆန္ဒပြုခဲ့သည်။
ပထမအကြိမ် ကျောင်းသားများသမဂ္ဂ၏ ဥက္ကဋ္ဌမှာ ကိုမြတ်မိုးသူတာဝန်ထမ်းဆောင်ပြီး ပညာတော်သင်စေလွတ်မှုဖြင့် တရုတ်နိုင်ငံ ယူနန် ကောလိပ်သို့ သွားရောက်ခဲ့သည်။
ထို့နောက် ဒုဥက္ကဋ္ဌ ဖြစ်သူ ကိုစိုင်းစင်လင်းအောင်မှ တာဝန်ယူ ထမ်းဆောင်ခဲ့သည်။
ဒုတိယအကြိမ် ကျောင်းသားများသမဂ္ဂ ရွေးကောက်ပွဲ အရ အမှုဆောင် ဥက္ကဋ္ဌ မှာ ကိုသီဟအောင် တာဝန်ထမ်းဆောင်ခဲ့သည်။
တတိယအကြိမ် ကျောင်းသားများသမဂ္ဂ ရွေးကောက်ပွဲအရ လက်ရှိဥက္ကဋ္ဌ ကိုရဲရင့်အောင် မှ ဆက်လက်တာဝန်ထမ်းဆောင်လျက်ရှိသည်။
ဤဂိမ်းကို ၂၀၁၆ ခုနှစ်တွင် စတင်ဖြန့်ချိခဲ့ပြီး အထူးသဖြင့် အရှေ့တောင်အာရှဒေသတွင် အလွန်လူကြိုက်များသည်။
ဂိမ်းကစားပုံမှာ အသင်းတစ်သင်းလျှင် ကစားသမား ၅ ဦးပါဝင်သော အသင်းနှစ်သင်း အချင်းချင်း အချိန်နှင့်တပြေးညီ ယှဉ်ပြိုင်တိုက်ခိုက်ရခြင်း ဖြစ်သည်။
ပွဲတစ်ပွဲမစတင်မီ ပြိုင်ဘက်အသင်းရှာဖွေခြင်းနှင့် မိမိကစားမည့် ဟီးရိုး (Hero) ရွေးချယ်ခြင်းတို့အတွက် စက္ကန့် ၂၀ မှ ၆၀ အထိ ကြာမြင့်တတ်ပြီး ပွဲတစ်ပွဲ၏ကြာချိန်မှာ ပျမ်းမျှအားဖြင့် ၁၀ မိနစ်မှ မိနစ် ၃၀ အထိ ရှိသည်။
ကစားသမားများသည် မိမိတို့အသင်း၏ လမ်းကြောင်းသုံးသွယ်မှတစ်ဆင့် ရန်သူ့နယ်မြေထဲသို့ ထိုးဖောက်ဝင်ရောက်ကာ လမ်းတစ်လျှောက်ရှိ ရန်သူ၏ခံတပ်မျှော်စင် (Turret) များကို ဖြိုဖျက်ပြီး အဓိကရည်မှန်းချက်ဖြစ်သည့် ရန်သူ၏ပင်မအခြေစိုက်စခန်း (Base) ကို အနိုင်တိုက်ခိုက်ရမည် ဖြစ်သည်။
အနိုင်အရှုံးကို ကစားသမားတစ်ဦးချင်းစီ၏ ကျွမ်းကျင်မှု၊ အသင်းလိုက်ပူးပေါင်းဆောင်ရွက်မှုနှင့် ကစားပွဲအခြေအနေအလိုက် ချမှတ်သော ဗျူဟာများကသာ အဆုံးအဖြတ်ပေးပါသည်။
ဂိမ်း၏ အောင်မြင်မှုနှင့်အတူ Moonton ကုမ္ပဏီသည် eSports လောကထဲသို့ ဝင်ရောက်လာခဲ့သည်။
ကမ္ဘာ့ချန်ပီယံပြိုင်ပွဲကြီးများအတွက် ခြေစစ်ပွဲများအဖြစ် ဒေသအလိုက် "Mobile Legends: Bang Bang Professional League (MPL)" အမည်ဖြင့် ပရော်ဖက်ရှင်နယ်လိဂ်ပြိုင်ပွဲများကိုလည်း ကျင်းပပေးခဲ့သည်။
ထို့အပြင် MLBB သည် ၂၀၁၉ ခုနှစ်တွင် ဖိလစ်ပိုင်နိုင်ငံက အိမ်ရှင်အဖြစ်ကျင်းပခဲ့သည့် အရှေ့တောင်အာရှအားကစားပြိုင်ပွဲ (ဆီးဂိမ်း) တွင် eSports ကဏ္ဍ၌ ပထမဆုံးအကြိမ် တရားဝင်ဆုတံဆိပ်ချီးမြှင့်သည့် အားကစားနည်း ၆ မျိုးတွင် တစ်ခုအပါအဝင် ဖြစ်ခဲ့သည်။
ထပ်မံ၍ ကမ္ဘောဒီးယားနိုင်ငံတွင် ကျင်းပခဲ့သည့် ၂၀၂၃ ဆီးဂိမ်းတွင်လည်း ဆုတံဆိပ်ချီးမြှင့်သည့် အားကစားနည်းအဖြစ် ပါဝင်ခဲ့ပြီး လာမည့် ၂၀၂၅ ခုနှစ် ထိုင်းနိုင်ငံတွင် ကျင်းပမည့် ဆီးဂိမ်းတွင်လည်း ထည့်သွင်းကျင်းပသွားမည် ဖြစ်သည်။
ဂိမ်းကစားပုံ မိုဘိုင်းလက်ဂျန်း: ဘန်ဘန် (MLBB) သည် မိုဘိုင်းဖုန်းများအတွက် သီးသန့်ဖန်တီးထားသော အွန်လိုင်းတိုက်ပွဲကစားနည်း (MOBA) တစ်မျိုးဖြစ်သည်။
ပွဲတစ်ပွဲ၏ ကြာချိန်မှာ ပျမ်းမျှအားဖြင့် ၁၀ မိနစ်မှ မိနစ် ၂၀ ကျော်အထိ ကြာမြင့်နိုင်ပြီး၊ ကစားသမားများ၏ ကျွမ်းကျင်မှုနှင့် ကစားပုံဗျူဟာများပေါ်မူတည်၍ အချိန်အတိုးအလျော့ရှိနိုင်သည်။
ဂိမ်း၏ အဓိကရည်မှန်းချက်မှာ ပြိုင်ဘက်အသင်းနှစ်သင်းမှ တစ်ဖက်အသင်း၏ "Base" ဟုခေါ်သော ပင်မအခြေစိုက်စခန်းကို ဝင်ရောက်ဖြိုဖျက်ရန်နှင့် မိမိအသင်း၏ Base ကို ကာကွယ်ရန် ဖြစ်သည်။
Base နှစ်ခုကို အပေါ်လမ်း (Top Lane)၊ အလယ်လမ်း (Mid Lane) နှင့် အောက်လမ်း (Bottom Lane) ဟူ၍ လမ်းကြောင်းသုံးသွယ်ဖြင့် ချိတ်ဆက်ထားသည်။
အသင်းတစ်သင်းတွင် ကစားသမား ၅ ဦးစီ ပါဝင်ပြီး၊ ကစားသမားတစ်ဦးချင်းစီသည် "Hero" ဟုခေါ်သော အစွမ်းထက်ဇာတ်ကောင်တစ်ဦးကို ထိန်းချုပ်ကစားရသည်။
ကွန်ပျူတာမှ ထိန်းချုပ်ထားသော "Minions" များသည် မိမိတို့ Base မှ အလိုအလျောက်ထွက်လာကာ လမ်းကြောင်းများတစ်လျှောက် ချီတက်ပြီး ရန်သူ၏ "Turret" (ခံတပ်မျှော်စင်) များနှင့် Base ကို တိုက်ခိုက်ကြသည်။
ကစားသမားများသည် ရန်သူ Minions များ၊ တောထဲရှိ "Jungle Creeps" (တောတွင်းသတ္တဝါများ) နှင့် ပြိုင်ဘက် Hero များကို အနိုင်တိုက်ခိုက်ခြင်းဖြင့် "Gold" (ရွှေ) ကို စုဆောင်းရသည်။
ထိုသို့ရရှိလာသော Gold များကို အသုံးပြု၍ မိမိတို့၏ Hero များကို ပိုမိုစွမ်းအားကြီးမားလာစေရန် "Item" ဟုခေါ်သော ပစ္စည်းကိရိယာများ ဝယ်ယူတပ်ဆင်နိုင်ပါသည်။
ဂိမ်းကစားသည့်နည်းစနစ်များ မိုဘိုင်းလက်ဂျန့်စ်:ဘန်းဘန်း တွင် ဂိမ်းကစားသည့်နည်းစနစ်များ () အမျိုးမျိုးရှိသည်။
အဓိက ကစားသည့်နည်းစနစ်များမှာ Classic Ranked Brawl V.S AI တို့ ဖြစ်ကြသည်။
Classic (ကလပ်စစ်) ကစားနည်းပုံစံ Classic သည် Mobile Legends: Bang Bang ၏ အခြေခံအကျဆုံးနှင့် ပထမဆုံးသော ကစားနည်းပုံစံ ဖြစ်သည်။
ဤကစားနည်းတွင် အသင်းတစ်သင်းလျှင် ကစားသမား ၅ ဦးစီ ပါဝင်ယှဉ်ပြိုင်ရသည်။
ပွဲမစတင်မီ ကစားသမားများသည် အောက်ပါတို့ကို ရွေးချယ်ရသည်- မိမိကစားမည့်Hero (ဇာတ်ကောင်) အပိုစွမ်းရည်ဖြစ်သော Spell Hero ၏ အရည်အချင်းများကို မြှင့်တင်ပေးမည့် Emblem ကစားပွဲအတွင်း ဝယ်ယူအသုံးပြုမည့် Item (ပစ္စည်း) များအတွက် ကြိုတင်ပြင်ဆင်မှု (Build) ကစားပွဲစတင်ချိန်တွင် အသင်းနှစ်သင်းလုံးမှ ကစားသမားများသည် မိမိတို့အသင်း၏ Base (ပင်မစခန်း) အတွင်းရှိ Altar နေရာမှ စတင်ထွက်ပေါ်လာကြသည်။
ကစားကွင်းမြေပုံတွင် အဓိကလမ်းကြောင်းသုံးသွယ် ပါဝင်ပြီး ၎င်းတို့မှာ Gold Lane၊ Mid Lane (အလယ်လမ်း) နှင့် Exp Lane တို့ဖြစ်သည်။
Gold Lane (ရွှေလမ်း): ဤလမ်းသည် အခြားလမ်းများထက် Minion များထံမှ Gold ပိုမိုရရှိသောကြောင့် Item (ပစ္စည်း) အားကိုးရသည့် Marksman (သေနတ်သမား) Hero များအတွက် သင့်တော်သည်။
Mid Lane (အလယ်လမ်း): အလယ်လမ်းသည် လမ်းကြောင်းများထဲတွင် အတိုဆုံးဖြစ်ပြီး Minion များကို အမြန်ဆုံးရှင်းလင်းနိုင်သောကြောင့် Mage (စုန်း) Hero များက နေရာယူလေ့ရှိသည်။
၎င်းဖြင့် အခြားလမ်းများသို့ အချိန်မီသွားရောက်ကူညီနိုင်သည်။
Exp Lane (အတွေ့အကြုံလမ်း): ဤလမ်းသည် Gold ထက် Experience (အတွေ့အကြုံအမှတ်) ပိုမိုရရှိစေသောကြောင့် Level အမြန်တက်ရန်လိုအပ်ပြီး ခံနိုင်ရည်ကောင်းသော Fighter (တိုက်ခိုက်ရေး) Hero များ ကစားလေ့ရှိသည်။
လမ်းကြောင်းများ၏ ကြားတွင် Jungle (တောနက်)နေရာများရှိပြီး ထိုနေရာများတွင် Creep ဟုခေါ်သော သတ္တဝါများ ရှိသည်။
၎င်းတို့ကို သတ်ခြင်းဖြင့် Experience အမှတ်များစွာ ရရှိနိုင်သည်။
ထို့ကြောင့် အဆင့် (Level) နှင့် Skill အစွမ်းများအပေါ် မှီခိုရသည့် Assassin ကဲ့သို့ Hero တစ်ဦးက Jungle ကို အဓိကတာဝန်ယူ၍ ရှင်းလင်းလေ့ရှိသည်။
ဤသို့ Jungle တစ်ခုလုံးကို အဓိကတာဝန်ယူကစားသည့် ကစားသမားကို Hyper ဟု ခေါ်ဝေါ်ကြသည်။
Ranked (အဆင့်သတ်မှတ် ကစားနည်း) Ranked Mode သည် Classic ကစားနည်းနှင့် ပုံစံတူညီသော်လည်း、 အဓိကထူးခြားချက်မှာ ကစားသမား၏ အဆင့် (Rank) တက်နိုင်ခြင်း ဖြစ်သည်။
Ranked Mode တွင် အဆင့်များကို အစဉ်လိုက်အားဖြင့် အောက်ပါအတိုင်း သတ်မှတ်ထားပါသည်။
Mobile legend Bang Bang Warrior (III, II, I) Elite (III, II, I) Master (IV, III, II, I) Grandmaster (V, IV, III, II, I) Epic (V, IV, III, II, I) Legend (V, IV, III, II, I) Mythic Mythical Honor Mythical Glory Mythical Immortal အဆင့်တက်ပုံစနစ် Ranked ပွဲတစ်ပွဲ အနိုင်ရတိုင်း ကြယ်တစ်ပွင့် (Star) ရရှိပြီး၊ ရှုံးနိမ့်ပါက ကြယ်တစ်ပွင့် လျော့ကျသွားမည် ဖြစ်သည်။
သို့သော် "Star Protection Card" အသုံးပြုထားလျှင် သို့မဟုတ် "Star Protection Point" ပြည့်နေလျှင် ရှုံးနိမ့်သော်လည်း ကြယ်လျော့ကျခြင်းမှ ကာကွယ်ပေးပါသည်။
Mythic အောက် အဆင့်များ (Warrior မှ Legend အထိ): ဤအဆင့်များတွင် မိမိရောက်ရှိနေသော အဆင့်၏ ကြယ်အရေအတွက် အပြည့်ရရှိပြီးနောက် (ဥပမာ - ကြယ် ၅ ပွင့်) နောက်တစ်ပွဲ ဆက်တိုက်အနိုင်ရပါက နောက်အဆင့်တစ်ခုသို့ တက်လှမ်းနိုင်မည် ဖြစ်သည်။
Mythic နှင့်အထက် အဆင့်များ:''' Mythic အဆင့်သို့ ရောက်ရှိပြီးနောက်တွင်မူ အောက်ပါအတိုင်း ကြယ်အရေအတွက် စုဆောင်း၍ အဆင့်တက်ရသည်။
Mythical Honor: ကြယ် ၂၅ ပွင့် ပြည့်လျှင် ရောက်ရှိသည်။
Mythical Glory: ကြယ် ၅၀ ပွင့် ပြည့်လျှင် ရောက်ရှိသည်။
Mythical Immortal: ကြယ် ၁၀၀ ပွင့် ပြည့်လျှင် ရောက်ရှိသည်။
တရားစွဲဆိုခံရမှု ဇူလိုင် ၁၁၊ ၂၀၁၇ တွင် MOBA ကွန်ပျူတာဂိမ်း League of Legends ထုတ်လုပ်ဖြန့်ချိသူ Riot Games ကုမ္ပဏီက Mobile Legends: Bang Bang ထုတ်လုပ်ဖြန့်ချိသူ Shanghai Moonton Technology အား မူပိုင်ခွင့် ချိုးဖောက်မှုဖြင့် ကယ်လီဖိုးနီးယား ဗဟိုတရားရုံးတွင် တရားစွဲဆိုခဲ့သည်။
Moonton သည် ယခင်ဂိမ်းဖြစ်သော Mobile Legends: 5V5 MOBA ကို ဖယ်ရှားခဲ့ကာ ဂိမ်းလိုဂို အပြောင်းအလဲ အပါအဝင် ပြောင်းလဲမှုအချို့ ပြုလုပ်ပြီး Mobile Legends: Bang Bang အမည်ဖြင့် ပြန်လည်ဖြန့်ချိခဲ့သည်။
ပြင်ပလင့်ခ်များ ကိုးကား Category:၂၀၁၆ ဗီဒီယိုဂိမ်းများ Category:အန်းဒရွိုက်ဂိမ်းများ။
ဂိုရပ်ပါဆေးရုံ သေဆုံးမှုများ သည် ၂၀၁၇ ခုနှစ် ဩဂုတ်လလယ်ပိုင်းတွင် ဖြစ်ပွားခဲ့ပြီး ဥတ္တရပဒေသပြည်နယ်၊ ဂိုရပ်ပါမြို့ရှိ နိုင်ငံပိုင် ဘာဘာရာဟပ်ဒတ် ဆေးကောလိပ်တွင် ကလေးငယ် ၇၀ ကျော် သည် ဆေးရုံသို့ ပေးပို့ထားသော အောက်ဆီဂျင်ပြတ်လပ်မှုကြောင့် သေဆုံးခဲ့ကြသည်။
ဆေးရုံ၏ အောက်ဆီဂျင်ထောက်ပံ့မှုကို ငွေကြေးထောက်ပံ့မှု မရှိသောကြောင့် အောက်ဆီဂျင် ထောက်ပံ့မှုပေးသူဖက်မှ ဖြတ်တောက်ခဲ့ခြင်း ဖြစ်သည်။
ဖြစ်ရပ်များ ကြွေးမြီ အမေရိကန်ဒေါ်လာ ၅၀,၀၀၀ ပေးရန် ကျန်ရှိနေခြင်းကြောင့် ဘာဘရာဟပ်ဒတ် ဆေးကောလိပ်သို့ အောက်ဆီဂျင်ပေးသွင်းမှုကို အောက်ဆီဂျင်ထောက်ပံ့မှုပေးသူဖက်မှ ရပ်တန့်လိုက်ခြင်း ဖြစ်သည်။
ဩဂုတ် ၁၀၊ ၂၀၁၇ မှစတင်ကာ ပထမ ၄၈ နာရီအတွင်း ကလေးငယ် ၃၀ သေဆုံးခဲ့ရာ၊ မွေးကင်းစဆောင်မှ ၁၇ ဦး၊ ပြင်းထန်ဦးနှောက်ရောင်ကုသဆောင်မှ ၅ ဦး၊ အထွေထွေကုသဆောင်မှ ၈ ဦး တို့ ဖြစ်သည်။
ဥတ္တရပဒေသပြည်နယ်အစိုးရမှ ဆေးရုံအုပ်ကို "ပေါ့ဆမှု"ဖြင့် ဩဂုတ် ၁၂၊ ၂၀၁၇ တွင် ရာထူးမှ ရပ်စဲခဲ့သည်။
အိန္ဒိယဝန်ကြီးချုပ် နာရန်ဒြာ မိုဒီ ၏ရုံးက ကျန်းမာရေးဝန်ကြီး အန်နုပရီရာ ပတေးနှင့် ပြည်ထောင်စု ကျန်းမာရေး အတွင်းရေးမှူးတို့နှင့် အတူ အခြေအနေအား "အဆက်မပြတ် စောင့်ကြည့်နေသည်" ဟု ဆိုသည်။
ဥတ္တရပဒေသပြည်နယ် ကျန်းမာရေးဝန်ကြီး ဆစ်ဟပ်နတ်ဆင်းက အောက်ဆီဂျင် ပြတ်လပ်မှုသည် သေဆုံးရခြင်းများ၏ အကြောင်းရင်းမဟုတ်ဟု ငြင်းဆိုခဲ့သည်။
ဥတ္တရပဒေသပြည်နယ် ဝန်ကြီးချုပ် ယိုဂီအဒစ်ရာနတ် က မတော်တဆမှုအတွက် စုံစမ်းစစ်ဆေးရေးအဖွဲ့တစ်ဖွဲ့ကို စေလွှတ်တာဝန်ပေးခဲ့ပြီး "အပြစ်ရှိသူ မည်သူကိုမျှ သက်ညှာခြင်းမရှိစေရ" ဟု ကတိပေးခဲ့သည်။
ပြည်သူလူထုမှ ဖိအားပေးခဲ့ပြီးနောက် ဆေးရုံသို့ ယိုဂီအဒစ်ရာနတ် က ဩဂုတ် ၁၃၊ ၂၀၁၇ တွင် လာရောက်ခဲ့သည်။
အိန္ဒိယအမျိုးသားကွန်ဂရက်က သီးခြားစုံစမ်းစစ်ဆေးရေးအဖွဲ့တစ်ဖွဲ့ကို အိန္ဒိယနိုင်ငံတရားရုံးချုပ်က စောင့်ကြည့်ပေးရန် တောင်းဆိုခဲ့ကြသည်။
ရှေ့နေနှင့် ကွန်ဂရက်နိုင်ငံရေးသမား ဂျဗာရှာဂေး က "သေဆုံးမှုများအတွက် ဝန်ကြီးချုပ်၊ ကျန်းမာရေးဝန်ကြီး၊ ဆေးကောလိပ်ကျောင်းအုပ် တို့တွင် တာဝန်ရှိသည်။
ဥတ္တရပဒေသပြည်နယ်အစိုးရသည်လည်း သွေးစွန်းခဲ့ပြီ။
သူတို့သည် ဖုံးကွယ်ရန်အတွက် လုပ်ဆောင်နေကြသည်။
" ဟု ပြောဆိုခဲ့သည်။
ဟူးဂိုးဆု ဆိုသည်မှာ ယခင်နှစ်၏ အကောင်းဆုံး သိပ္ပံ စိတ်ကူးယဉ်ဝတ္ထု သို့မဟုတ် စိတ်ကူးယဉ် လက်ရာများနှင့် အောင်မြင်မှုများအတွက် နှစ်စဉ် ပေးအပ်သော ဆုများ အုပ်စု ဖြစ်သည်။
ဆုများကို အမေးဇင်း ဇာတ်လမ်းများဟူသည့် သိပ္ပံ စိတ်ကူးယဉ် မဂ္ဂဇင်း ကို တည်ထောင်သူ ဟူးဂိုး ဂန်းစဘက်အား အစွဲပြု၍ ခေါ်တွင်ပြီး၊ ၁၉၉၂ ခုနှစ်အထိ သိပ္ပံ စိတ်ကူးယဉ် အောင်မြင်မှုဆုများ ဟူ၍ တရားဝင် ခေါ်ဆိုခဲ့သည်။
ကမ္ဘာ့ သိပ္ပံ စိတ်ကူးယဉ် ဝတ္ထု အသင်းက ကြီးမှူး ကျင်းပ၍၊ ဆုများကို အာရုံစိုက်မိစေရန်အတွက် နှစ်စဉ် ကျင်းပမြဲ ဖြစ်သော ကမ္ဘာ့ သိပ္ပံစိတ်ကူးယဉ် ဝတ္ထု ကွန်ဗင်းရှင်း၌ နှစ်စဉ် ပေးအပ်သည်။
၁၁ ကြိမ်မြောက် သိပ္ပံစိတ်ကူးယဉ် ဝတ္ထု ကွန်ဗင်းရှင်းတွင် ဆုများကို ပထမဦးဆုံး ပေးအပ်သမှု ပြုခဲ့ပြီး၊ ၁၉၅၅ မှစ၍ နှစ်တိုင်း ချီးမြှင့်လာခဲ့သည်။
ဆုများ ပေးအပ်သည့် နှစ်ကာလတိုင်း၌၊ တင်သွင်းသော ကဏ္ဍများလည်း တိုးပွား ပြောင်းလဲလာပြီး၊ လက်ရှိတွင် တဒါဇင်ကျော်သော ကဏ္ဍများဖြင့် ဟူးဂိုးဆုများ ပေးအပ်၍၊ ပုံစံအမျိုးမျိုးသော အရေးအသားပိုင်းနှင့် လက်ရာများ နှစ်မျိုးစလုံး အကျုံးဝင်သည်။
ဟူးဂိုးဆုများကို စိတ်ကူးယဉ် သိပ္ပံဝတ္ထုများနှင့် စိတ်ကူးယဉ် စာပေလက်ရာများတွင် ပေးအပ်ခံရမှု၌ အကောင်းဆုံးသော ဂုဏ်သိက္ခာများထဲမှ တစ်ခုအဖြစ် သတ်မှတ် ညွှန်းဆိုသည်။
ဆုရရှိသော စာပေလက်ရာများကို အထူး စုစည်းမှုလက်ရာများအဖြစ် ပြန်လည်ထုတ်ဝေကြကာ ဆုရရှိသော စာအုပ်များ၏ အဖုံးပေါ်၌ ဟူးဂိုးဆု၏ တရားဝင်လိုဂိုကို အရောင်းမြှင့်တင်ရေး တံဆိပ် အဖြစ် ထည့်သွင်း ရိုက်နှိပ်ပေးသည်။
၂၀၁၇ ဆုများကို ဖင်လန်နိုင်ငံ၊ ဟယ်လ်ဆင်ကီတွင် ကျင်းပသော ၇၅ ကြိမ်မြောက် ကမ္ဘာ့ သိပ္ပံစိတ်ကူးယဉ် ဝတ္ထု ကွန်ဗင်းရှင်းတွင် ၁၁ ဩဂုတ် ၂၀၁၇ က ပေးအပ်ခဲ့သည်။
၂၀၁၈ ဟူးဂိုးဆုများကို ၁၇ ဩဂုတ် ၂၀၁၈ ၌ ကယ်လီဖိုးနီးယား၊ ဆန်ဂျို့တွင် ကျင်းပပြုလုပ်မည့် ၇၆ ကြိမ်မြောက် ကမ္ဘာ့ သိပ္ပံ စိတ်ကူးယဉ် ဝတ္ထု ကွန်ဗင်းရှင်းတွင် ပေးအပ်မည် ဖြစ်သည်။